cyanic-selkie/wikianc huggingface dataset:
Citroën CX
Aluksi auto tuotiin markkinoille kolmena eri mallina, joissa käytettiin DS-sarjasta tuttuja nelisylinterisiä moottoreita. Perusmallissa CX 2000 Berline oli kaksilitrainen moottori, joka kehitti 102 hevosvoimaa. CX 2000 Economique -mallissa oli sama moottori, mutta polttoaineen säästöä korostava vaihteistovälitys. Tehokkain malli oli 2,2-litrainen CX 2200 Club, joka tarjosi 112 hevosvoimaa. Sen korvasi heinäkuussa 1976 2,4-litrainen CX 2400. Vuonna 1976 esiteltiin myös erittäin vähäkulutuksinen dieselmalli, vuonna 1977 128-hevosvoimainen CX GTi, vuonna 1984 turboahdettu 2,5 litran dieselmalli ja seuraavana vuonna bensiinimoottorilla varustettu GTi Turbo. Vuonna 1987 esitelty uudistettu turbodiesel CX 25 tarjosi aiemman 95 hevosvoiman sijasta 120 hevosvoimaa ja lähes 200 kilometrin huippunopeuden.
David Freeland Parmelee
Parmelee asui nuoruutensa Michiganin Iron Mountainissa, kunnes liittyi merivoimiin 1943. Hän palveli eteläisellä Tyynellämerellä 33 kuukautta. Sodan jälkeen hän opiskeli Lawrence Universityssä Wisconsinin Appletonissa ja valmistui kandidaatiksi 1950. Jatko-opintonsa hän suoritti Michiganin yliopistossa Ann Arborissa, ja valmistui maisteriksi 1952. Tohtoriopintonsa hän suoritti Oklahoman yliopistossa Normanissa George Miksch Suttonin ohjauksessa.
Karl Stollery
Pelityyli
Elite Prospects -sivuston Erik K. Pirin vuonna 2014 tekemän analyysin mukaan Stollery on fiksu kahden suunnan puolustaja, joka syöttää hyvin ja on käyttökelpoinen ylivoimalla. Hän ei ole kovin isokokoinen, mutta pelaa kuitenkin kohtalaisen hyvää fyysistä peliä.
Otso Appelqvist
Appelqvist ohjasi kuunnelmia Yleisradiolle ainakin 1960-luvun loppupuolella. Hän opetti vuosina 1973–1982 Taideteollisessa korkeakoulussa. Viime vuosikymmeninä Appelqvist on konsultoinut kuntapäättäjiä oman yrityksensä kautta.
Rocco van Rooyen
Rocco van Rooyen (s. 23. joulukuuta 1992) on eteläafrikkalainen keihäänheittäjä.
Van Rooyen sijoittui kuudenneksi alle 20-vuotiaiden MM-kilpailuissa 2010. Hän voitti alle 20-vuotiaiden Afrikan-mestaruuden 2011. Hän oli 2014 kuudes sekä Glasgow'n Kansainyhteisön kisoissa että Marrakechin Afrikan-mestaruuskilpailuissa. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016, Lontoon MM-kilpailuissa 2017 ja vuodelle 2021 siirretyissä Tokion olympialaisissa.
Bryce Johnson
Elämäkerta
Johnson syntyi Renossa, Nevadassa ja kasvoi Sioux Cityssä Iowassa, jossa hän asui äitinsä ja kahden veljensä kanssa. Perhe asui hetken aikaa myös Denverissä, Coloradossa, jossa Johnson kävi high schoolia.
Simo Saimo
Simo Saimon täti oli olympiavoittaja Sylvi Saimo.
Haukiankeriaat
Haukiankeriaat (Muraenesocidae) on ankeriaskaloihin kuuluva heimo. Heimon lajeja elää kaikissa trooppisissa merissä ja osa lajeista toisinaan myös makeassa vedessä.
Intohimo (yhtye)
Ensimmäisen albuminsa, "Failures, Failures, Failures and Hope", yhtye julkaisi maaliskuussa 2007. Levy-yhtiö oli Pretty Dirty Promotions. Toinen albumi, "Us; The Hollows", julkaistiin huhtikuussa 2009, julkaisijana The Uanit Music Compny. Intohimo on toiminut lämppärinä mm. yhdysvaltalaiselle Underoath-yhtyeelle
Tekniikan historian seura
Toiminta
Tekniikan historian seuran aloitteesta on vuonna 2010 koottu suomalaisen tai Suomea koskevan tekniikan historiantutkimuksen vieraskielinen bibliografia eli luettelo muista kuin suomen- ja ruotsinkielisistä alan kirjoista ja artikkeleista, ja se on luettavissa ja täydennettävissä Wikiaineistossa. Alkuperäinen luettelo on luettavissa myös seuran verkkosivuilla.
Hauterives
Hauterives on kunta Ranskassa Drômen departementissa Auvergne-Rhône-Alpesin alueella. Se sijaitsee Galaurejoen rannalla, joka on Rhônejoen sivujoki.
Täydelliset naiset (1. tuotantokausi)
Näyttelijät
Täydellisten naisten ensimmäisellä tuotantokaudella on kolmetoista näyttelijää, jotka ovat sarjan alkuteksteissä. Brenda Strong kertoo sarjan tapahtumia kuolleena Mary Alice Youngina. Teri Hatcher esittää Susan Mayeria, elämänsä rakkautta etsivää kömpelöä äitiä. Felicity Huffmanin roolihahmo on Lynette Scavo, joka on entinen uranainen ja nyt kokopäiväinen neljän lapsen äiti. Marcia Cross esittää täydellisyyttä tavoittelevaa kotiäitiä Bree van de Kampia, joka on kahden teini-ikäisen äiti ja kamppailee avioliittonsa pelastamisen kanssa. Eva Longoria esittää materialista ex-mallia Gabrielle Solisia, joka pettää aviomiestään. Nicollette Sheridanin roolihahmo on Edie Britt, jota pidetään naapuruston lutkana.
Lähteet
Gotowe na wszystko
Toni Saarinen
Perhe ja yksityiselämä
Saarinen kuoli vuonna 2021 auto-onnettomuudessa.
Aleksios III Angelos
thumb|right|Aleksios III Angelos Aleksios III Angelos (1153–1211) oli Angelos-sukuinen Bysantin keisari vuosina 1195–1203. Aleksios kaappasi vallan veljeltään Isaakilta, kun tämä oli metsästysretkellä Traakiassa vuonna 1195. Sen jälkeen, kun Isaak oli saatu kiinni Makedoniassa, hänet sokaistiin ja vangittiin. Aleksioksen hallitsemisen heikkous johti valtion rappeutumiseen.
Tuomiokirkonpuisto (Tampere)
Puistomaisemaa ja koko Jussinkylän kaupunginosaa hallitsee arkkitehti Lars Sonckin piirtämä kirkko, joka on rakennettu vuosina 1902–1907. Museoviraston mukaan se kuuluu suomalaisen kansallisromanttisen arkkitehtuurin päämonumentteihin. Myös Tuomiokirkonpuisto edustaa kansallisromantiikan ja jugendajan kaupunkisuunnittelua. Puistossa on muun muassa vanhojen muotopuutarhojen tyyliin sommiteltuja kevät- ja kesäkukkaistutuksia.
Brian Tutt
Brian Carter Tutt (s. 9. kesäkuuta 1962 Swalwell, Alberta, Kanada) on kanadalainen entinen jääkiekkopuolustaja ja olympiamitalisti. Tutt pelasi fyysistä peliä ja oli hieman jäähyherkkä.
Ura
Philadelphia Flyers varasi Tuttin numerolla 126 kesällä 1980 ennen kuin hän pelasi edes tulokaskauttaan WHL:ssä. Tutt pelasi ennen varaustaan lähinnä Albertan paikallisessa juniorisarjassa AJHL:ssä. Tulokaskaudella 1980–1981 WHL:ssä Tutt oli joukkueensa Calgary Wranglersin tehokkain puolustaja tehoin 10+41=51. Hän lähti pelaamaan miesten pelejä kaudella 1982–1983. Tutt pelasi kauteen 1987–1988 saakka vain IHL:n ja AHL:n välillä useissa eri seuroissa. Hän voitti heti ensimmäisellä IHL-kaudellaan 1982–1983 Turner Cupin Toledo Goaldiggersin riveissä. Vuosina 1984 ja 1985 Tutt valittiin IHL:n toiseen tähdistökentälliseen. Hän oli kaudella 1984–1985 joukkueensa Kalamazoo Wingsin tehokkain puolustaja tehoilla 8+45=53. Kausina 1986–1987 ja 1987–1988 Tutt pelasi enimmäkseen AHL:ssä. Hän siirtyi kesken kauden 1987–1988 Itävallan liigassa pelanneen EHC Lustenaun riveihin.
Maajoukkue
Tutt oli voittamassa olympiahopeaa Albertvillestä vuonna 1992. Hän edusti Kanadaa myös MM-kilpailuissa vuosina 1992 ja 1995. Tutt oli vuoden 1995 pronssijoukkueen kapteeni.
Joutsenkaula (tekniikka)
Joutsenkaulaputken muodostavat kaksi sisäkkäin asetettua metallista kierrejousta, jotka on muotoiltu niin että niiden välinen kitka pitää putken siinä asennossa mihin se taivutetaan. Mitä suurempi kitka, sitä raskaampia laitteita joutsenkaula kykenee kannattelemaan asentoaan muuttamatta. Jokaisesta kohdastaan joutsenkaula taipuu vain hieman joka suuntaan, joten mitä pidempi joutsenkaula, sitä laajemman liikeradan ja säätövaran se tarjoaa.
Lens-Lestang
Nähtävyyksiä
Kunnan nähtävyys on Saint-Jean-Baptisten kirkko. Se rakennettiin vuosina 1892 – 1907. Kirkon kellotorni, jonka päällä on risti, kohoaa 48 metrin korkeuteen. Kirkon kolmesta kellosta suurin painaa 1500 kg.
Sigma-kilta
Historia
Sigma-kilta on perustettu syksyllä 1959, jolloin killan ensimmäiseksi puheenjohtajaksi valittiin Erkki Ravola. Yhdistysrekisteriin Sigma-kilta ry merkittiin 22. helmikuuta 1966.
Isaac Newton
Lapsuus
Isaac Newtonin isäpuoli kuoli 71-vuotiaana vuonna 1653, ja hänen äitinsä muutti vuonna 1656 takaisin Woolsthorpeen. Isaac asui suurperheessä, johon kuuluivat hänen ja äidin lisäksi myös isoäiti, velipuoli Benjamin sekä sisarpuolet Mary ja Hannah. Hänellä ei ollut muita veljiä tai sisaruksia. Isaacin äiti oli muuttanut takaisin, koska toivoi, että pojasta tulisi maanviljelijä ja sukutilan jatkaja, ja otti siksi poikansa pois koulusta. Isaacilla ei kuitenkaan ollut minkäänlaisia maanviljelytaitoja eikä hän edes halunnut oppia niitä. Erään tarinan mukaan hän piileskeli opiskelemassa, kun hänen olisi pitänyt olla Granthamin torilla myymässä tilan tuotteita. Isaacin eno päätti ottaa ohjakset käsiinsä ja määräsi pojan takaisin kouluun, jotta tämä voisi valmistautua yliopistoa varten. Nyt Grantham Grammar Schoolin rehtori, Henry Stokes, lupautui ottamaan pojan luoksensa asumaan veloituksetta. Newton aloitti opiskelun uudelleen vuoden 1660 syksyllä lähinnä Trinity Collegeen pääsyä varten.
Lontoo ja Royal Society
Kirjeiden perusteella tiedemiehet sopivat riitansa, mutta Newton etääntyi Royal Societystä, koska Hooke oli yksi seuran johtajista. Newton julkaisi optiikkaa käsittelevän teoksen Opticks (1704) vasta Hooken kuoleman jälkeen. Hän kävi valoteoriastaan myös kiivasta kirjeenvaihtoa englantilaisten jesuiittojen kanssa. Tämä kirjeenvaihto johti Newtonin henkiseen väsymykseen ja vakavaan emotionaaliseen kriisiin vuonna 1678. Seuraavana vuonna hänen äitinsä kuoli, minkä jälkeen hän oli tekemisissä toisten ihmisten kanssa mahdollisimman vähän. Yhdeksän vuoden kuluttua hän julkaisi pääteoksensa, Principian.
Newtonin luonne
Newton oli luonteeltaan eristäytynyt ja vakava. Hän oli myös äkkipikainen, minkä hän itsekin tiedosti ja pyrki välttämään julkisia kiistoja. Joidenkin kertomusten mukaan hän nauroi koko elämänsä aikana vain kerran, joten hänen tapauksessaan nimi ei ollut enne: Isaac nimittäin tulee hepreankielisestä sanasta, joka tarkoittaa ”Hän, joka nauraa”. Newtonin ystäväpiiri oli varsin pieni, eikä hän puhunut tunteistaan kenellekään. Newtonia pidettiin jo elinaikanaan ihmisenä, joka kykeni ymmärtämään muilta salattuja totuuksia, eikä hän pyrkinyt vähentämään itseensä kohdistuvaa palvontaa. Nykyaikaisten tutkimusten perusteella on arvioitu, että Newton kärsi Aspergerin oireyhtymästä.
Newton oli myös hyvin uskonnollinen, mistä syystä hän oli haluton julkaisemaan tutkimuksiaan, kuten Principiaa. Arvellaan, että Newton piti tutkimuksiaan itsensä ja Jumalan välisinä salaisuuksina, jotka vain ”valitut” kykenisivät selvittämään. Hän uskoi, että tutkimusten avulla voitaisiin lopulta saada selvyys Jumalan perimmäisistä ajatuksista. Hän myös halusi mustasukkaisesti varjella tutkimustensa tuloksia, jotteivät ne joutuisi väärien ihmisten tietoon, ja siksi hän julkaisi tutkimuksiaan vasta kun muut tutkijat olivat päässeet hänen kannoilleen. Tämä johti moniin riitoihin toisten tiedemiesten kanssa, joista kuuluisin oli Leibniz.
Francisco Antonio Mourelle
Mourelle palveli Espanjan laivastossa Guayanassa, Trinidadissa ja Antilleilla. Vuonna 1774 hänet siirrettiin Uuden-Espanjan Tyynenmeren tukikohtaan Meksikon San Blasiin. Seuraavana vuonna hän liittyi Bruno de Hecetan ja Juan Francisco de la Bodega y Quadran retkikuntaan. Mourelle oli Quadran perämiehenä kuunari Sonoralla. Kun alukset olivat päässet 49. asteelle pohjoista leveyttä, ne joutuivat erilleen toisistaan. Heceta kääntyi pian tämän jälkeen Santiagollaan takaisin. Sonora jatkoi kuitenkin pohjoiseen ja eteni aina leveyspiirille 58° 30′. Retkikunta löysi Bucarelinlahden, jonne se myös ankkuroitu. Sonora palasi takaisin San Blasiin 20. marraskuuta 1775. Mourelle piti matkan aikana päiväkirjaa, jota James Cook myöhemmin käytti hyödykseen matkoillaan Tyynenmeren koillisosiin.
Flower (videopeli)
Flower on Thatgamecompanyn kehittämä ja Jenova Chenin suunnittelema pulmapeli, joka julkaistiin PlayStation 3 -konsolille vuonna Playstation Network -verkkopalvelussa. Bluepoint Gamesin kehittämät versiot PlayStation 4:lle ja PlayStation Vitalle julkaistiin marraskuussa 2013. Kyseessä on Thatgamecompanyn entisen hankkeen, Flow'n ”henkinen seuraaja”, jossa pelaaja kontrolloi tuulta ja ohjaa ilmassa leijuvia terälehtiä. Flowerissa ei ole konkreettisia vaatimuksia, mutta peli etenee kentällä esiintyviä kukkia koskettamalla ja niistä puhjenneita lehtirykelmiä johdattamalla. Kukkien laukaiseminen saattaa aiheuttaa myös sivuvaikutuksia pelimaailmassa, kuten kuolleiden peltoalueiden värjäystä tai paikallisten tuulimyllyjen aktivoimista. Peli ei sisällä lainkaan tekstitystä tai vuoropuhelua, joten kertomuksen kaari muodostuu pitkälti kuvallisen esityksen ja tunnetilojen välityksellä.
Isaac Newton
Okkultistiset tutkimukset
Lisäksi ajateltiin, että Newtonin akateeminen maine olisi turmeltunut, jos moinen puuhailu olisi paljastunut. Newtonin okkultistiset puuhastelut tosin ovat voineet olla olennaisia painovoimalain ja muiden Newtonin oivallusten kannalta. Newtonin ajan fysiikka nojasi ajatukseen maailmasta törmäilevien hiukkasten valtakuntana, kun taas kaukovaikutus oli tuntematon käsite. Okkultistisissa teoksissa oli mainintoja mystisistä vetovoimista kappaleiden välillä, pohdintoja äärimmäisen pienestä ja suuresta ja muutakin, mikä ehkä antoi aihetta pohdiskeluihin kirkon ja aristoteelisen järjestelmän ulkopuolisista käsitteistä.
Newtonin alkemian tutkimukset kestivät koko hänen parhaimpien miehuusvuosiensa ajan. Kun hänet nimitettiin vuonna 1669 Cambridgen yliopiston matematiikan professoriksi, hän matkusti ensimmäiseksi Lontooseen ja osti kemikaaleja, kaksi uunia, lasiastioita sekä alkemian perusteoksen, Theatrum Chemicum Britannicumin. Sen jälkeen hän aloitti käytännön kokeet. Newton rakennutti asuntonsa sisäpihalle Trinity Collegeen laboratorion, jossa hän suoritti huolellisia kokeita lähes 20 vuoden ajan.
Flower (videopeli)
Pelaaminen
Jokaisessa tasossa esiintyy useampia kukkaryhmittymiä tai -rivejä, joita lähestymällä saa niiden terälehdet seuraamaan pelaajaa. Tietyt kukat saavat aikaan myös ympäristön muutoksia, jotka voivat vaihdella esimerkiksi uusien alueiden avautumisella, kuolleiden ruohokenttien vihertymisellä tai tuulimyllyjen käynnistymisellä. Vaikutukset lisäävät myös uusia kukkia pelialueelle. Musiikki määräytyy dynaamisesti ympäristön tapahtumien mukaan ja kukkien puhkeaminen saa aikaan erilaisia sointuja. Pelaaja ei voi varsinaisesti hävitä tai menettää saavutuksiaan, sillä Flowerissa ei ole vihollisia, terveyspisteitä tai aikarajoitteita. Yksinpelin läpäiseminen kestää arviolta noin tunnin.
Isaac Newton
Putoavan omenan tarina
David Brewsterin mukaan puu, josta omenan arvellaan pudonneen, oli hajonnut pahoin 1800-luvulle tultaessa. Noin vuonna 1820 puu kaatui myrskyssä, vaikka sitä oli yritetty aiemmin kunnostaa. Puun osia otettiin talteen, ja nykyään niitä säilytetään hyvin varoen. Edward Turnor, kartanon omistaja, dokumentoi omenapuun hyvin tarkasti. Hänen mukaansa omenapuussa kasvoi hieman päärynän muotoisia omenia ja niiden maku oli hyvin omalaatuinen.
Viroplasma
Viroplasma on virustartunnan saaneessa solussa oleva inkluusiokappale, jossa viruksen monistus tapahtuu. Sitä voidaan pitää ikään kuin solun ”virustehtaana”. Elektronimikroskoopilla katsottuna viroplasmaa näyttää sisältävän paljon elektroneja, mikä todennäköisesti johtuu siitä, että siinä on niin paljon viruksen RNA:ta.
Hyvinkin vähän ymmärretään viroplasman muodostumisen syntymekanismista.
Pittsburgh Penguins
Pittsburgh Penguins on yhdysvaltalainen ammattilaistason jääkiekkoseura, jonka kotikaupunki on Pennsylvanian osavaltiossa sijaitseva Pittsburgh. Seura kuuluu NHL-liigan Itäisen konferenssin Metropolien divisioonaan.
Konošan piiri
Konošan piiri on paikallinen itsehallintoalue Arkangelin alueella Venäjällä. Alueen lounaisosassa sijaitsevan piirin pinta-ala on 8 459 neliökilometriä. Asukkaita on 27 800 henkeä (vuonna 2009).
Donald Segretti
Segretti palasi myöhemmin lakimiehen tehtäviin. Vuonna 1995 hän pyrki Kaliforniassa Orangen piirikunnan ylioikeuden tuomariksi, mutta joutui vetäytymään paikallisten sanomalehtien muistutettua hänen yhteydestään Watergate-skandaaliin. Segretti toimi Orangen piirikunnassa John McCainin kampanjaryhmän varapuheenjohtajana presidentinvaalien esivaalissa vuonna 2000.
Jocka Träskbäck
Poliittinen toiminta
Lokakuussa 2018 Pirkanmaan Kokoomus asetti Träskbäckin ehdokkaaksi keväällä 2019 pidettäviin eduskuntavaaleihin, joissa hän sai 3 476 ääntä, mikä ei riittänyt valintaan.
Kansainyhteisön kisat 2018
Mitalitilaston ykkönen oli isäntämaa Australia 80 kultamitalilla ja yhteensä 198 mitalilla. Kisoihin osallistui 71 joukkuetta, joista mitaleille pääsi 43.
Luettelo Mario-pelisarjan hahmoista
Mario
Mario on sarjan päähenkilö ja Nintendon maskottihahmo. Hänet kuvataan lyhyenä viiksekkäänä sinisiin haalareihin ja punaiseen paitaan pukeutuneena putkimiehenä.
Toad
Toad on sienivaltakunnan asukas.
Rosalina
Rosalina on Super Mario Galaxy -pelissä ensimmäistä kertaa esiintyvä nainen.
Luma
Luma on Super Mario Galaxy -peleissä esiintyvä tähtimäinen olento.
Bob-omb
Bob-omb (suom. Pommi-Tommi, Po-Pommi , Bob-Ommi ja Pommi-Ommi ) on pommihahmo.
Magikoopa
Magikoopat (suom. Taikakoopa ) ovat eräänlaisia velhoja, jotka ovat sukua Koopa Troopalle.
Kamek
Kamek on Magikoopien johtaja.
Koopalingit
Bowserin seitsemän vanhinta jälkeläistä: Ludvig Von Koopa, Roy Koopa, Iggy Koopa, Larry Koopa, Lemmy Koopa, Wendy O. Koopa sekä Morton Koopa Junior.
Ca’ Foscari -yliopisto
Oppilaitos muuttui yliopistoksi 1968. Siinä on kahdeksan osastoa, ja opiskelijoita on lähes 19 000.
Vapaa-ajattelijain maailmanliitto
Perustaminen ja alkuvaiheet
Liikkeen suuri hetki oli kirkon ja valtion ero Ranskassa 1905. Vuoden 1905 kongressi pidettiinkin Pariisissa. Vuosina 1913–20 kongresseja ei voitu pitää maailmansodan vuoksi.
Tavoitteet ja toiminta
Sääntöjensä mukaan liitto koostuu vapaa-ajattelijoiden järjestöistä ja yksittäisistä henkilöistä niissä maissa, joissa kansallista vapaa-ajattelijajärjestöä ei ole. Liiton kotipaikan määrää sen kansainvälinen neuvosto. Nykyisin kotipaikka on Pariisissa. Liittoa johtaa kansainvälinen neuvosto ja sen nimittämä hallitus. Neuvosto koostuu kansallisten järjestöjen nimittämistä valtuutetuista, joita on niiden jäsenmaksunsa maksaneiden jäsenten mukainen määrä. Tarvittaessa kansalliset järjestöt voivat nimittää edustajakseen toisen järjestön valtuutetun tai liiton hallituksen jäsenen. Kansainvälinen neuvosto kokoontuu vähintään kerran vuodessa. Sen toimikausi ulottuu kansainvälisestä kongressista toiseen, joita järjestetään pääsääntöisesti neljän vuoden välein. Kongressien julkilausumista äänestettäessä noudatetaan valtuutettujen yksinkertaista enemmistöä. Valtuutettujen äänien määrä määräytyy jäsenjärjestöjen jäsenmäärän mukaan. Yhdellä kansallisella järjestöllä voi olla korkeintaan kolmasosa kongressin äänistä. Maailmanliiton vuotuinen jäsenmaksu on nykyisin yksi euro jäsentä kohti.
Baker Street (kappale)
Kappaleet
A-puoli B-puoli
Luettelo jääpallon Norjan mestareista
Sotamestaruudet 1943, 1944 ja 1945
Saksa miehitti toisessa maailmansodassa Norjan keväällä 1940. Miehityksen ensimmäisinä vuosina 1941 ja 1942 jääpalloilun Norjan mestaruudesta ei pelattu. Seuraavina miehityksen vuosina 1943, 1944 ja 1945 järjestettiin kuitenkin laittomat Norjan jääpallomestaruuskilpailut. Mestaruuskilpailut eivät olleet virallisia Norjan mestaruuskilpailuja, ja niissä jaettuja mestaruuksia kutsuttiin sotamestaruuksiksi. 1943 voittaja oli Stabæk Idrettsforening, 1944 Bestum Idrettsforening ja 1945 jälleen Stabæk IF. Kongepokalin sijaan sotamestaruusjoukkueet saivat palkinnoiksi keraamiset pokaalit.
Lars Jonsson (jääkiekkoilija)
Seuraura
Jonssonin kasvattajaseura on Borlänge HF. Hänet valittiin TV-Puckenin parhaaksi puolustajaksi vuonna 1997. Jonsson siirtyi jo juniorina Leksands IF:ään. Hän teki siellä Elitserien-debyyttinsä kaudella 1999–2000, jolloin Jonsson pelasi viisi ottelua ilman tehopisteitä. Hän pelasi lähes koko kauden Leksandin J20-joukkueessa, jossa Jonsson oli tehoilla 16+22=38 koko J20 SuperElitin tehokkain puolustaja sekä runkosarjan pistepörssin seitsemäs. Hän vahvisti myös Leksandin J18-joukkuetta kevään 2000 pudotuspeleissä, jotka päättyivät J18 Allsvenskanin mestaruuteen.
Helmikuussa 2010 Jonsson teki kolmivuotisen jatkosopimuksen Brynäsin kanssa. Hän voitti kaudella 2010–2011 13 osumallaan Elitserienin puolustajien maalipörssin. Kuadne 2011–2012 Jonsson voitti Ruotsin-mestaruuden.
Al Leong
Al Leong on yhdysvaltalainen stuntnäyttelijä ja näyttelijä. Hän esittää usein pahiksia toimintaelokuvissa. Hän myös kuolee usein rooleissaan. Hän on esiintynyt esimerkiksi elokuvassa Die Hard – vain kuolleen ruumiini yli terroristia ja Tappavassa aseessa kiduttajaa.
Robert Burnell
Kuningas halusi nimittää Burnellin Canterburyn arkkipiispaksi ensimmäisen kerran vuonna 1270, mutta paavi asetti virkaan Robert Kilwardbyn. Toinen mahdollisuus tarjoutui vuonna 1278 Kilwardbyn saatua nimityksen kardinaaliksi, jolloin Edvard tuki toisen kerran Burnellia arkkipiispaksi, ja tällä kertaa tuomiokapituli valitsi hänet tehtävään. Korkea-arvoinen lähetystö ei onnistunut taivuttamaan paavi Nikolaus III:ta joka valitsi John Peckhamin. Hänet valittiin maaliskuussa 1280 Winchesterin piispaksi, mutta paavi esti tämänkin nimityksen 28. kesäkuuta.
Khoisankielet
Khoisankielten erityispiirre on niiden monenlaiset naksausäänteet.
Sabbath Bloody Sabbath (kappale)
Kappaleet singlellä
A-puoli B-puoli
Päijänteen keskiosa
Saviselän osa
Saviselkä on pohjoisessa sijaitsevan Vanhanselkään verrattuna pieni ja ahdas selkävesi, mutta se on silti 8,6 kilometriä pitkä ja 6,4 kilometriä leveä. Se jää pohjoisesta lounaaseen levittäytyvän saariston eteläpuolelle. Siihen kuuluu suurina saarina Taivassalo, Vuorissalo, Kukkaro, Huhtisaari, Kaijansalo ja Karhusalo. Viimeksi mainittujen eteläpuolelta pääsee 0,5 kilometrin levyistä Hyrkköä myöten Lehesselän puolelle, joka kuvaillaan alempana. Lounaispuoli rajautuu suuren Mustassalon rannoille, mutta järvenselkä aukenee etelään päin saaren itäpuolelta. Itäranta seuraa mantereen reunaa Keihäsniemelle, josta on kapea kulku itään päin Kotkatselälle. Se kuuluu alla kuvailtavaan Pien-Päijänteeseen. Etelässä aukeavan Judinsalonselän ja Saviselän välinen alue jää 1,0–2,5 kilometriä leveään kapeikkoon. Kapeikon rannat kuuluvat suurille saarille Haukkasalolle ja Judinsalolle. Saviselällä Kakarin saaren kautta kulkee kolmen kunnan Kuhmoisten, Jämsän ja Luhangan kuntarajat.
Päijänteen keskiosan ja sen lähialueen vesistöjä
Keskiosan itärannan valuma-alueet ovat pääasiassa pieniä. Siellä laskevat Soilahteen sekä Särkijärvenoja että Kylänoja, jonka pääjärvi on Suojärvi (131 ha). Sysmän taajaman kautta Majutveteen tulee pohjoisesta Huittilanjoki, jonka valuma-alueen suuria järviä ovat Ala-Vehkajärvi (76 ha) ja Ylä-Vehkajärvi (112 ha).
Marta Ptaszyńska
Tuotanto
Ptaszyńskan sävellyksissä lyömäsoittimet ovat olleet keskeisessä asemassa. Hänen suosituimpiin teoksiinsa on kuulunut konsertto marimballe ja orkesterille. Se sävellettiin Keiko Abea varten. Muihin ammattimaisten lyömäsoittajien suosimiin Ptaszyńskan teoksiin kuuluvat Space Model lyömäsoittimille ja nauhalle (1971), Siderals (1974), Mobile (1975), Graffito soolomarimballe (1988) ja Spider Walk (1993). Tuotantoon kuuluu myös lapsille suunnattuja teoksia, kuten Suite Variée (1968), Little Mosaic (1968), The Colourful World of Percussion (1970–1978). Vuosina 1993–1995 Ptaszyńska sävelsi kolminäytöksisen lastenoopperan Mr Marimba.
Vyöjunkkeri
Alkuperä ja elinympäristö
Vyöjunkkeri elää indopasifisella merialueella Punaiseltamereltä Itä-Afrikkaan ja Etelä-Japaniin ulottuvalla alueella. Se elää koralliriuttojen läheisyydessä 2–30 m:n syvyydellä. Akvaariossa se tarvitsee vähintään 800 litran altaan, jossa on 10–15 cm hiekkaa, johon kala voi kaivautua.
Metsäkylä (Ylöjärvi)
Metsäkylä on Ylöjärvellä sijaitseva kylä ja kaupunginosa, jossa asuu noin 4 850 asukasta. Maakuntakaavassa se on määritelty paikalliskeskukseksi.
Metsäkylässä on kyläyhdistys.
Aubréville
Aubréville on kunta Koillis-Ranskassa Meusen departementissa Grand Estin alueella. Kunnassa asui 374 asukasta vuonna 2017 ja sen pinta-ala on 28,99 neliökilometriä.
Sheila Young
Pikaluistelu
Young saavutti Innsbruckin olympialaisissa 1976 kultaa 500 metrin luistelussa ajalla 42,76, hopeaa 1 500 metrillä ajalla 2.17,06 ja pronssia 1 000 metrillä ajalla 1.29,14. Sapporon olympialaisissa 1972 hän oli 500 metrillä neljäs. Hän voitti sprinttimaailmanmestaruuden Oslossa 1973, Göteborgissa 1975 ja Berliinissä 1976 sekä sijoittui seitsemänneksi 1981 ja kahdeksanneksi 1972. Yleisluistelun MM-kilpailuissa hän sai pronssia 1975 ja 1976 sekä sijoittui neljänneksi 1974.
Palkki (heraldiikka)
Mikäli heraldinen kuvio on määritelty palkittaiseksi, se on asetettu palkin suuntaisesti.
Nils Winter
Hän karsiutui Pariisin MM-kilpailuissa 2003 sekä vuoden 2004 Budapestin sisäratojen MM-kilpailuissa ja Ateenan olympialaisissa. Vuonna 2005 hän oli Madridin sisäratojen EM-kilpailuissa seitsemäs ja Helsingin MM-kilpailuissa 12:s. Hän sijoittui seitsemänneksi myös Birminghamin sisäratojen EM-kilpailuissa 2007. Vuonna 2009 hän voitti hopeaa Torinon sisäratojen EM-kilpailuissa, mutta karsiutui Berliinin MM-kilpailuissa. Hän karsiutui myös Pariisin sisäratojen EM-kilpailuissa 2011.
Lapila
Maantiede
Lapila on melko pyöreä saari ja sen levein kohta on noin 2,5 kilometriä. Lapilan rantaviivan pituus on 15,81 kilometriä.
Lapilassa on kartanon lisäksi muutama pientila ja jonkin verran loma-asuntoja.
Eddie Money
Elämä
Eddie Money syntyi vuonna 1949 katolilaiseen irlantilaisperheeseen New Yorkissa. Hän kävi Island Trees High Schoolia ja valmistui vuonna 1967. Sen jälkeen hän seurasi isänsä, isoisänsä ja veljensä jalanjälkiä ja ryhtyi poliisiksi. Eddie oli naimisissa ja hänellä on viisi lasta.
Plesetskin piiri
Plesetskajan rautatieaseman lähellä sijaitsevassa Mirnyin kaupungissa ja laajalla itäpuolisella koealueella toimii Plesetskin avaruuskeskus. Kaupunki ei kuulu Plesetskin piirin yhteyteen, vaan muodostaa erillisen suljetun kaupunkipiirikunnan.
Sumua & säihkettä
Sumua & säihkettä on suomalaisen laulaja-lauluntekijän Heinäsirkan kokoelma-albumi. Se julkaistiin vuonna 2002.
TDC
TDC on tanskalainen yritysoperaattori. Pohjoismaisen TDC-konsernin liikevaihto oli vuonna 2013 noin 3,3 miljardia euroa ja henkilöstömäärä noin 9 400.
Triumph Herald
Koeajo 1968
Triumph Heraldin kääntöympyrä on hyvin pieni johtuen etupyörien poikkeuksellisen isosta kääntyvyydestä. Ohjaus on nopea ja tarkka, tosin huonopintaisella tiellä ohjaus saattaa lyödä käsille. Heiluriakselistosta johtuen kaarreajo-ominaisuudet ovat varsin äkkinäiset nopeassa ajossa. Kulutus on melko iso pikkuautoksi, koeajossa keskimäärin 11,9 litraa superbensiiniä /100 km.
Karl Alzner
Karl Alzner (s. 24. syyskuuta 1988 Burnaby, Brittiläinen Kolumbia, Kanada) on kanadalainen jääkiekkopuolustaja, joka pelaa AHL-joukkue Laval Rocketissa. Washington Capitals varasi hänet koko NHL:n varaustilaisuuden viidentenä pelaajana kesällä 2007. Suhteellisen isokokoisen Alznerin vahvuudet ovat rauhallisuudessa, varmaotteisuudessa, sijoittumisessa ja kahden suunnan pelaamisessa. Kaudella 2010–2011 hän ansaitsi 1,675 miljoonaa dollaria.
When the Twilight Set in Again
When the Twilight Set in Again on puolalaisen black/death metal -yhtye Asgaardin ensimmäinen studioalbumi, joka on julkaistu vuonna 1998.
Carol Kenyon
thumb|Carol Kenyon esiintymässä vuonna 2006. Carol Kenyon (s. n. 1959) on brittiläinen laulaja. Hän on laulanut monien eri yhtyeiden ja artistien, kuten Duran Duranin, Kylie Minoguen ja Mike Oldfieldin, kappaleissa. Hänet tunnetaan ehkä parhaiten laulustaan Heaven 17 -yhtyeen kappaleessa ”Temptation”.
Ratsu (shakki)
Pelin alussa kummallakin pelaajalla on kaksi ratsua. Ne sijoitetaan pelaajan puoleiselle reunariville tornin ja lähetin väliin, valkoiset ratsut ruudulle b1 ja g1, mustat ruuduille b8 ja g8.
Ratsun voimakkuus
Loppupelissä, jossa nappuloita on vähän jäljellä, ratsu on yleensä melko heikko nappula. Silloin se on yleensä selvästi heikompi kuin lähetti, joka voi siirtyä kerralla laudan toiselta reunalta päinvastoin kuin suljetuissa asemissa. Ratsu ei ole kovin tehokas suojaamaan omaa etenevää vapaasotilasta tai estämään vastapelaajan vapaasotilaan etenemistä. Ei myöskään ole mahdollista tehdä yksinäisestä kuninkaasta mattia pelkästään kuninkaan ja ratsun avulla. Edes kuninkaan ja kahden ratsun avulla se ei ole mahdollista, ellei vastapelaaja tee erityisen huonoa siirtoa, käytännössä auta itseään mattiin. Toisaalta yhdellä hevosella pääsee teoriassa laudan joka ruutuun, mutta yhdellä lähetillä ei.
Catamarca
Catamarca (koko nimeltään San Fernando del Valle de Catamarca) on Catamarcan maakunnan pääkaupunki Argentiinan pohjoisosassa. Vuonna 2010 kaupungissa oli 172 800 asukasta.
Tanskalainen vapaaehtoiskomppania
Paluu Tanskaan
Tanskalaiset kuljetettiin elokuun viimeisellä viikolla valkoisten venäläisten valloittaman Pihkovan ja edelleen Tarton kautta Tallinnaan. Joukkojen komentajat kapteenit Borgelin ja Gudme ylennettiin everstiluutnanteiksi. Joukot marssivat 1. syyskuuta 1919 Tallinnan keskustan läpi satamaan, josta heillä oli laivakuljetus Tanskaan, jonne he saapuivat 5. syyskuuta. Viron vapaudenristi myönnettiin 48 tanskalaisille. Tanskan kuningas Kristian X sai myös vapaudenristin. Sodassa kaatuneille tanskalaisille Aage Westenholz pystytytti hautakivet, joissa oli teksti "Kaatui yhden pienen kansan vapauden puolesta".
Micheal Haley
Ura
Haley teki vuoden sopimuksen San Jose Sharksin kanssa 10. heinäkuuta 2014.
Vuorotteluvapaa
Vuorotteluvapaa on pohjoismainen ja suomalainen järjestelmä, jossa vakituisessa työsuhteessa oleva, riittävän pituisen työhistorian kartuttanut henkilö voi jäädä määräaikaiselle vapaalle työstään. Vapaalle jäävän tilalle, mutta ei välttämättä samoihin tehtäviin, otetaan työvoimatoimistoon rekisteröitynyt työtön työnhakija.
Vuorotteluvapaan ajalta ei kerry vuosilomaa. Vapaan voi keskeyttää vain sopimalla, mutta vapaa päättyy automaattisesti äitiys-, isyys- tai vanhempainvapaan alkaessa. Mikäli henkilö saa sairauspäivärahaa, vuorottelukorvausta ei makseta. Vuorotteluvapaan ajalta kertyy eläkettä. Vuorotteluvapaan ajalta eläkkeen laskennan perusteena käytetään 55 prosenttia siitä ansiosta, josta vuorottelukorvaus on laskettu. Tästä ansion osuudesta eläkettä karttuu 1,5 prosenttia vuodessa.
Suomessa vuorottelu­vapaa otettiin kokeilu­luontoisesti käyttöön vuoden 1996 alussa voimaan tulleella määrä­aikaisella lailla. Se säädettiin aluksi kahdeksi vuodeksi, mutta myöhemmin sen voimassa­oloa jatkettiin vuoden 2002 loppuun saakka. Vuorottelu­vapaa­järjestelmä vakinaistettiin vuoden 2003 alussa voimaan tulleella lailla. Vuorotteluvapaajärjestelmää uudistettiin vuoden 2016 alussa voimaan tulleilla lainmuutoksilla.
Zorro: Generation Z
Sarja
Myöhemmin nuori Diego jatkaa Zorron legendaa taistellakseen korruptoitunutta hallitusta vastaan ja saa avukseen naissankari Scarlet Whip, joka on tietämättä pormestarin tytär Maria Martinez.
Guido Basso
Omalla nimellään Basso teki ensimmäisen jazzlevytyksensä, Guido Basso (Innovation) -julkaisun, vasta vuonna 1986. Hänen levytyksensä Lost in the Stars toi hänelle vuonna 2004 Juno-palkinnon perinteisen jazzin kategoriassa. Sidemanina Basso on esiintynyt muiden muassa Holly Colen, Gene Leesin, Jean-Pierre Ferlandin, Ranee Leen, Lenny Solomonin ja Oliver Jonesin levytyksillä. Hänestä tehtiin Kanadan ritarikunnan jäsen vuonna 1994.
Cantus arcticus
Teoksen tilasi Oulun yliopisto ensimmäisen tohtoripromootionsa ohjelmamusiikiksi. Kantaesitys oli promootion yhteydessä Oulussa 18. lokakuuta 1972. Oulun kaupunginorkesteria johti Stephen Portman. Rautavaara omisti teoksen Suomen silloiselle tasavallan presidentille Urho Kekkoselle.
Black Symphony
DVD
Within Temptation & Metropole Orchestra: Black Symphony (Konsertti Rotterdamissa 2008)
Krasnoborskin piiri
Vuonna 1924 perustetun piirin hallinnollinen keskus on Krasnoborskin kylä. Siihen kuuluu 7 maalaiskuntaa:
Ohms
Promotointi
Yhtye kiusoitteli fanejaan albumin julkaisusta viikon kestäneellä digitaalisella kampanjalla elokuussa 2020. Deftones julkaisi kryptisiä sosiaalisen median julkaisuja, virallisen Internet-sivunsa and animaatioita Spotifyn Canvas-ominaisuuden kautta, jotka ratkaistuina paljastivat sanan "ohms" ja koordinaatit Los Angelesissa sijaitsevalle mainostaululle, joka paljasti osan albumin kansitaiteesta. Kampanja päättyi Ohms-albumin ja sen ensimmäisen kappaleen "Ohmsin" musiikkivideon julkistukseen. Rafatoon ohjasi "Ohmsin" musikkivideon ja oli Rolling Stonen mukaan "bändin esiintyminen elävöitettynä näkymillä dystooppisesta maailmasta, peilaten kappaleen musiikillisesti ja sanoituksellisesti raskaita ajatuksia. " Julkaisun aikaan laulaja Chino Moreno kuvaili Ohmsia "hyväksi katsaukseksi albumin suunnasta", vaikka tuottaja Terry Date erillisessä haastattelussa ei ajatellut kappaleen olevan hyvä albumin promotoinnin kannalta.
Maryse Ouellet
Maryse Ouellet (s. 21. tammikuuta 1983, Montreal, Quebec) on kanadanranskalainen glamourmalli ja showpainija, joka esiintyi World Wrestling Entertainmentin RAW-ohjelmassa nimellä Maryse.
Punarintarastas
Koko ja ulkonäkö
Vanhin rengastettu punarintarastas eli lähes 14-vuotiaaksi.
Lisääntyminen
Naaras rakentaa pesän korsista, höyhenistä ja risuista ja vuoraa sen mudalla ja heinänkorsilla. Pesä voi olla maassa tai korkealla puussa, mutta tavallisesti se on 1,5–5 m korkealla tiheässä pensaassa, puussa tai rakennuksessa. Naaras munii 3–5 munaa, yleisimmin neljä, ja hautoo niitä noin kaksi viikkoa. Poikaset jättävät pesän kaksiviikkoisina ja itsenäistyvät kaksi viikkoa myöhemmin. Pesii yleisesti kaksi tai kolme kertaa kesän aikana. Laji on sukukypsä yksivuotiaana.
Isabelle Gulldén
Urheilu-ura
Seuratasolla Gulldén on voittanut IK Sävehofin joukkueessa neljä Ruotsin mestaruutta. Kesäkuussa 2011 hän siirtyi tanskalaiseen Viborg HK:iin.
Fluorietanoli
Fluorietanoli (C2H5OF) on etanolin fluorattuihin johdannaisiin kuuluva orgaaninen yhdiste. Yhdistettä on käytetty jyrsijämyrkkynä, mutta nykyään sillä ei sen suuresta myrkyllisyydestä johtuen ole juurikaan käyttökohteita.
Valmistus ja käyttö
Fluorietanolia voidaan valmistaa kaliumfluoridin ja 2-kloorietanolin välisellä reaktiolla 145 °C:n lämpötilassa glykolien toimiessa liuottimena. Muita tapoja valmistaa yhdistettä ovat esimerkiksi etyleenioksidin ja vetyfluoridin välinen reaktio tai kloorietyyliasetaatin tai bromietyyliasetaatin fluoraus elohopea-, hopea- tai kaliumfluoridin avulla.
Pelastusristeilijä Isokari
Pelastusristeilijä Isokari oli Suomen Meripelastusseuran rakennuttama ja omistama pelastusristeilijä. Alus rakennettiin vuonna 1947 Uudessakaupungissa ja sen rakennusvalvoja ja myöhemmin päällikkö oli Niilo Saarinen.
Lipasti
Lipasti on suomalainen sukunimi alunperin Ilmajoelta Se on muun muassa seuraavien henkilöiden sukunimi tai sukunimen osa:
Anna-Liisa Antila-Kaljunen
Elämä ja ura
Anna-Liisa Antila syntyi Suursaaren kanttorin tyttäreksi. Pian perhe muutti Pohjois-Karjalan Värtsilään, jossa tytär kävi keskikoulun ja siirtyi sitten lukioon Sortavalan tyttökouluun. Sortavalassa hän otti myös pianotunteja Onni Pakariselta. Hän kirjoitti ylioppilaaksi vuonna 1933 ja pääsi suoraan Helsingin Kirkkomusiikkiopiston toiselle luokalle, vaikka mielessä oli ollut ajatus matematiikan yliopisto-opinnoista. 22-vuotiaana hän sai pätevyyden koulujen laulunopettajaksi ja sai ensimmäisen opettajanpaikkansa Hartolan opistosta. Seuraavaksi lukuvuodeksi hän siirtyi vastaperustettuun Loimaan evankeliseen kansanopistoon, jossa hän työskenteli sotien alkuvuodet.
Operaatio MB2
Suunnitelma
Operaatio saatiin toteutettua suunnitelman mukaisesti. Italian rannikkopuolustus yritti karkottaa hyökkääjät neljän tuuman tykeillä, mutta niiden kantama ei riittänyt, jolloin lähimmät osumat havaittiin noin 1000 jaardin päässä aluksista.
Anna-Liisa Antila-Kaljunen
Elämä ja ura
Anna-Liisa Antila-Kaljunen suoritti ylioppilastutkintonsa jälkeen 25 vuoden aikana kaikkiaan kuusi muuta oppiarvoa. Vuonna 1994 hänet promovoitiin Oulun yliopiston kasvatustieteellisen tiedekunnan kunniatohtoriksi.
Operaatio MB2
Suunnitelma
Ilmakuvissa havaittiin Capuzzon ja eteläisten puolustusvalmistelujen saaneen osumia, mutta kaupungin vauriot havaittiin vähäisiksi.
Coreboot
Coreboot on aiemmin tunnettu nimellä LinuxBIOS. Projekti on laajentunut alkuperäisestä Linuxin käynnistävästä firmwaresta tukemaan myös esimerkiksi Plan 9 -käyttöjärjestelmää. Coreboot on saatavilla eri arkkitehtuureille kuten RISC-V-suorittimille.
Kingstonin sinfoniaorkesteri
Kingstonin sinfoniaorkesteri on kanadalainen sinfoniaorkesteri, joka perustettiin vuonna 1953 nimellä New Symphony Association of Kingston. Useat jo 1850-luvun puolessavälissä vaikuttaneet lyhytikäiset kokoonpanot olivat sen edeltäjiä. Aiempaa Kingstonin sinfoniaorkesteria johti vuosina 1914–1936 Oscar Telgmann.
Kuonokalat
Kuonokalat (Gonorynchidae, joskus myös virheellisesti Gonorhynchidae ) on maitokalojen lahkoon kuuluva heimo. Heimon lajeja tavataan pääasiassa indopasifiselta merialueelta.
Lajit
Varhaisimmat kuonokalojen heimoon kuuluvat fossiilit on ajoitettu eoseenikaudella. Tällainen suku on esimerkiksi Pohjois-Amerikasta, Euroopasta ja Australiasta löytynyt Notogoneus. Muita fossiileja on löytynyt muun muassa Israelista. Nykyisin elää viisi kuonokalalajia yhdessä suvussa.
Olavi Ahlgren
Olavi Aleksanteri Ahlgren (26. tammikuuta 1897 Tampere – 17. lokakuuta 1966 Mynämäki) oli suomalainen Pro Arte -taiteilijaryhmään kuulunut taidemaalari.
Kimmo Heino
Heino edusti koko pääsarjauransa ajan Helsingfors IFK:ta. Hän pelasi SM-sarjassa ja SM-liigan runkosarjassa yhteensä 330 ottelua, joissa hänen tehopisteensä olivat 57 + 38 = 95 ja jäähymääränsä 164 minuuttia. SM-liigan pudotuspeleissä hän pelasi 11 ottelua ja sai niissä yhden syöttöpisteen sekä kuusi jäähyminuuttia. Hän voitti Suomen-mestaruuden vuosina 1969, 1970 ja 1974 sekä saavutti lisäksi kaksi SM-hopeaa ja kaksi SM-pronssia.
Ustjan piiri
Seudun pääelinkeinot ovat maa- ja metsätalous.
Suomen Sairaanhoitajat
Suomen Sairaanhoitajat on jäsenenä useissa kansainvälisissä organisaatioissa kuten Kansainvälisessä sairaanhoitajaliitossa, ICN:ssä.
Sairaanhoitaja-lehti on Suomen Sairaanhoitajien jäsenlehti, jota voi myös tilata. Sairaanhoitaja-lehti ilmestyy kuusi kertaa vuodessa.
Mads Christensen (jääkiekkoilija)
Maajoukkueura
Christensen pelasi myös alle 20-vuotiaiden I-divisioonan MM-kilpailuissa vuosina 2005 (B-lohkon pronssia), 2006 (A-lohkon hopeaa) ja 2007 (A-lohkon kultaa). Hän pelasi myös alle 18-vuotiaiden pääsarjan MM-kilpailuissa vuosina 2004 ja 2005, mutta Tanska putosi kuitenkin jälkimmäisen turnauksen päätteeksi I-divisioonaan.
Saab 9-3
Saab 9-3 I (1998–2003)
Vuoden 2002 alussa mallistosta poistui SE, jolloin jäljelle jäivät perusmalli, Turbojubilee ja Aero. Perusmalliin kuului Jubilee-paketti 1, joka sisälsi manuaali-ilmastoinnin ja nahkaverhoillun ohjauspyörän. Lisähintaan saatavassa 2-paketissa oli lisäksi automaatti-ilmastointi ja kevytmetallivanteet. Driving-pakettiin kuului ajotietokone ja vakionopeudensäädin, Sport-pakettiin puolestaan 2,0-litraisen virityssarja, joka nosti tehon 170 hevosvoimaan, sekä urheiluohjauspyörä.
Saab 9-3 II (2002–2014)
Toisen sukupolven Saab 9-3 esiteltiin kesällä 2002. Se perustuu samalle General Motorsin Epsilon-pohjalevylle kuin esimerkiksi Opel Vectra C ja Fiat Croma. Suurin muutos edellismalliin verrattuna on korimallin muutos viistoperästä nelioviseksi sedaniksi. Vuonna 2004 esiteltiin kangaskattoinen avomalli, jota valmisti Magna Steyr Itävallassa, ja seuraavana vuonna farmarimalli SportCombi. vasen|pienoiskuva|Saab 9-3 Convertible Vuoden 2002 Euro NCAP -kolaritestistä 9-3 sai tulokseksi täydet viisi tähteä. Erikseen vuonna 2004 testattu cabriolet ansaitsi sekin viisi tähteä. vasen|pienoiskuva|Saab 9-3 SportCombi Kesällä 2007 malli koki kasvojenkohotuksen, jossa se sai uudelleenmuotoillut puskurit, ajovalot ja etusäleikön. Takavaloista tuli läpinäkyvät. Sedanin ja farmarin ovista poistettiin kylkilistat ja lisäksi myös ovenkahvat vaihdettiin uudenmallisiin. Cabrioletin oviin ei tehty muutoksia. vasen|pienoiskuva|Toisen sukupolven facelift-malli (2007). Toinen, pienempi kasvojenkohotus tuli vuonna 2011, jolloin auton keulan ilmettä muokattiin vastaamaan uutta 9-5-mallia. vasen|pienoiskuva|Facelift-mallin Saab 9-3 SportCombi. Saabin mentyä konkurssiin vuonna 2012 mallin valmistusoikeudet myytiin National Electric Vehicle Swedenille, joka aloitti 9-3 Aero -mallin valmistuksen uudelleen joulukuussa 2013 Saabin entisellä tehtaalla Trollhättanissa. Tuotanto päättyi lopullisesti toukokuussa 2014. vasen|pienoiskuva|Facelift-mallin Saab 9-3 Convertible. vasen|pienoiskuva|Toisen sukupolven facelift-malli (2011).
Jari Kronholm
Jari ”Epe” Kalevi Kronholm on suomalainen punk-laulaja, joka tunnetaan Lama-yhtyeestä, joka toimi vuosina 1979–1982 ja on soittanut reunion-konsertteja tämän jälkeen. Hän toimi myös Musta Paraati -yhtyeen kolmantena laulajana vuosina 1984–1985 laulaen yhtyeen toisella albumilla Käärmeet, sekä Satelliitti-yhtyeessä 1980-luvun loppupuolella ja The Ruts -coveryhtye Rude Boysissa.
Zinaida Greceanîi
Poliittinen ura
Greceanîi toimi 2019–2021 parlamentin puhemiehenä.
Sorsan IV hallitus
Hallituksen muodostaminen
Hallituksen syntyvaiheista on erilaisia näkemyksiä. Helsingin Sanomien Unto Hämäläinen kirjoittaa, että "ainakin vuodesta 1983 oli tapana, että kaksi suurinta keskustelivat etukäteen hallituskumppaneista". Pekka Vennamon mukaan etukäteen eivät keskustelleet Keskusta ja SDP vaan SDP ja SMP, ja Keskustalle SMP:n tulo neuvotteluihin oli yllätys. Vennamon mukaan Sorsa ei antanut periksi, vaikka Väyrynen yritti torjua SMP:n mukaantulon, ja SMP tuli neuvotteluihin ja hallitukseen. Kalevi Sorsa oli heti eduskuntavaalien jälkeen varmistanut Pekka Vennamolta, että SMP olisi käytettävissä hallitusneuvotteluissa. Antti Blåfieldin ja Pekka Vuoriston mukaan Keskusta asetti kynnyskysymykseksi hallitukseen tulolleen puolueen puheenjohtajan Paavo Väyrysen pääsyn ulkoministeriksi; samaan aikaan SDP pyrki hallitusneuvotteluissa rikkomaan "keskipuolueiden" rintaman ja pelaamaan hallituksessa SMP:n avulla Keskustaa ja RKP:ta vastaan. Tämän varmistaakseen Sorsa asetti SMP:n pääsylle hallitukseen kaksi ehtoa: puolueen oli noudatettava hallituksen linjaa kaikissa keskeisissä asioissa eikä Veikko Vennamo saanut tulla hallitukseen. Pekka Vennamo hyväksyi molemmat ehdot. Johannes Virolainen on kirjoittanut, että SDP veti vennamolaiset hallitukseen toisaalta palkkioksi SMP:n tuesta Mauno Koiviston presidenttiehdokkuudelle edellisvuonna pidetyssä vaalissa, mutta toisaalta SDP halusi sitoa vennamolaiset kannattamaan vasemmistolaista politiikkaa.
Kuivaisten piiri
Suurin osa piirin suomalaisväestöstä karkotettiin kotiseudultaan vuosien 1935–1936 aikana. Syksyyn 1936 mennessä tyhjennettiin noin 50 kylää rajaseudulla sijainneilta Lempaalan, Miikkulaisin, Valkeasaaren ja Vuoleen kyläneuvostoalueilta. Vuosikymmenen loppupuolella suomalaista väestöä oli vain 28 Pohjois-Inkerin kylässä. Karkotetut sijoitettiin lähinnä Tihvinän piiriin, nykyiselle Vologdan sekä Arkangelin alueille. Vuonna 1936 piirin nimeksi tuli Toksovan piiri. Myöhemmin lakkautettiin osa tyhjilleen jääneistä kyläneuvostoalueista.
Daniel H. Shubin
Shubin on kirjoittanut useita uskontoa ja filosofiaa sekä erityisesti Venäjän kristinuskon ja ortodoksisen kirkon historiaa käsitteleviä teoksia. Hän on myös kääntänyt useita samoja aiheita käsitteleviä kirjoja venäjästä englanniksi. Shubin on asunut pitkään etelä-Kaliforniassa. Hän on naimisissa ja hänellä on kolme lasta.
Schwarz
Schwarz on muun muassa seuraavien henkilöiden sukunimi:
Nick Caamano
Kesäkuussa 2022 Caamano solmi vuoden ja arvoltaan 750 000 dollarin sopimuksen Starsin kanssa.
Amanda Jenssen
Uran alkuvaiheet
Jenssen aloitti uransa laulajana Oh Hollie Neverdays ja Amanda and the Papas -bändeissä. Oh Hollie Neverdays kirjoitti omat kappaleensa, kun taas Amanda and the Papas esitti cover-versioita. Oh Hollie Neverdays voitti ruotsalaisen "Musik Direkt" -kilpailun, minkä jälkeen yhtye teki kiertueen Gambiassa.
Karjasillan lukio
Historiaa
Karjasillan keskikoulu perustettiin 1955. Koulu toimi ensin Aleksanterintorin kansakoulun rakennuksessa kunnes oma koulutalo valmistui 1958. Höyhtyän kaupunginosassa sijaitseva koulurakennus valmistui 1958. Koulu muutettiin ylioppilaita valmistavaksi Karjasillan yhteiskouluksi 1961. Vuonna 1974 koulu kunnallistettiin, jolloin myös yläaste ja lukio erotettiin toisistaan.
Sumeri
Sumerin kieli (𒅴𒂠, emeĝir ’alkuperäinen kieli’) on maailman vanhin tunnettu kieli, josta on säilynyt kirjoitettua tekstiä. Sumerin kieltä puhuttiin Mesopotamian Sumerissa noin vuodesta 4000 eaa. vuoteen 1600 eaa. Sumerilaiset keksivät maailman vanhimman kirjoitusjärjestelmän, nuolenpääkirjoituksen noin vuoden 3200 eaa. paikkeilla. Ensimmäiset kirjoitetut tekstit olivat piktografisia, joten niiden kirjaimellinen tulkitseminen on ollut ongelmallista. Vaikka akkadi syrjäytti sumerin puhekielenä vuoden 1600 eaa. paikkeilla, sumeri säilyi arvovaltansa vuoksi tieteen, uskonnon ja matematiikan kielenä aina toiselle vuosisadalle ennen ajanlaskumme alkua. Sumerin kielellä oli kaksi sosiolingvististä muunnelmaa: emeĝir ja emesal. Edellinen oli yleinen puhekieli, jälkimmäistä puolestaan käytettiin lauluissa ja naisten kielenä sekä mytologiassa ja uskonnossa jumalattarien kielenä.
Carl Hjalmar Granfelt
Granfelt nimitettiin Pietarin palolaitoksen talousosaston päälliköksi elokuussa 1866, mutta siirrettiin jo syyskuussa Pietarin ylipoliisimestarin osoittamiin erikoistehtäviin. Hän sai poliisimestarin arvon 1867, pysytettynä armeijan ratsuväessä. Everstiksi Granfelt ylennettiin samana vuonna ja nimitettiin Pietarin palopäälliköksi. Hän uudisti ja modernisoi merkittävästi palolaitosta. Ero palopäällikön virasta kenraalimajurin arvossa hänelle myönnettiin 1878 ja ero sotapalveluksesta elokuussa 1880.
Pellossalo
Pellossalo on Savonlinnassa sijaitseva Suomen sisävesien 34. suurin saari. Saaressa on lukuisia vapaa-ajan asuntoja ja vakituisia asukkaita. Saaren läpi kulkee tie, joka päättyy saaren eteläosassa sijaitsevalle Valkiajärvelle. Saaren lounaisosasta pääsee itsepalvelulossilla Kongonsaareen. Pellossalon eteläkärjessä on kaakkoon suuntautuva 3,5 kilometriä pitkä Nenäniemi, jonka kärjessä on Salpalinjaan kuuluvia juoksuhautoja. Saaren pohjoisosassa on peltoja. Saaressa on paljon talousmetsää, mutta myös luonnontilaisia metsiä on jäljellä jonkin verran.
Ville Kalliosta
Ura
Ville Kalliosta aloitti uransa Liisanpuistossa Kolean ja Teesin kanssa vuonna 2000. Yhtyeen ensimmäinen albumi Liisanpuisto julkaistiin Ranka Recordingsin kautta vuonna 2001. Vuonna 2003 Monsp Records julkaisi Liisanpuiston Pihojen laki -nimisen EP:n. Monsp Records julkaisi samana vuonna myös Liisanpuiston toisen albumin Olipa kerran. Yhtye hajosi lopulta vuonna 2004. Penttinen jatkoi uraansa kuitenkin soolona ja hänen ensimmäinen sooloalbuminsa 100 x 200 mg julkaistiin Monsp Recordsin kautta keväällä 2007. Penttisen toinen sooloalbumi Sano julkaistiin 30. toukokuuta 2012 myös Monsp Recordsin kautta.
Ossi-Pekka Valta
Ossi-Pekka Valta (s. 22. marraskuuta 1991) on suomalainen uransa lopettanut mäkihyppääjä Marttilasta joka asuu nykyään Lahdessa. Hän edusti urallaan Marttilan Murtoa ja Lahden Hiihtoseuraa.
ARA Veinticinco de Mayo (V-2)
ARA Veinticinco de Mayo (viirinumero V-2) oli toisen maailmansodan lopulla valmistunut Colossus-luokan lentotukialus, jonka Argentiinan hallitus osti Alankomailta. Alus palveli uransa aikana myös sekä Britannian kuninkaallisen laivaston HMS Venerablena että Alankomaiden laivastossa nimellä Hr. Ms. Karel Doorman.
Palvelus
pienoiskuva|vasen|Veinticinco de Mayo, 1978-1980 Alus otettiin palvelukseen 12. maaliskuuta 1969 Argentiinan laivastossa nimellä ARA Veinticinco de Mayo. Ennen 1. syyskuuta alkanutta purjehdusta Argentiinaan alus huollettiin. Aluksi aluksella palvelivat A-4 Skyhawkit ja Grumman S-2 Trackerit, mutta sen kalustoksi vaihdettiin 1981 Ranskasta hankitut Super Étendardit.
Aluksen aseistusta vähennettiin 1975 kymmeneen ja 1980 yhdeksään 40 millimetrin 70 kaliiperin tykkiin. Alukselle asennettiin myös datalinkit, jotta se kykenisi kommunikoimaan Argentiinan laivastolle ostettujen Tyypin 42 hävittäjien kanssa.
Operaatio MD3
Bardia oli pieni satamakaupunki noin kuusi mailia Englannin ja Italian armeijoiden väliseltä Egyptin rintamalta Libyaan.
Samanaikaiset operaatiot
Operaation kanssa samaan aikaan hyökkäsi Royal Air Forcen Bristol Blenheimit Tobrukin satamaan. Lentäjien ilmoituksen mukaan hyökkäyksessä syttyi yksi satamassa ollut alus tuleen.